Konsilio pri ekonomio, socio kaj medio (Francio)

**Ekonomia, Sociala kaj Media Konsilio** ( Conseil économique, social et environnemental aŭ CESE) estas franca konsultiĝa asembleo konsistanta el sociaj delegitoj (estraro, sindikatoj, asocioj). Se ĝia funkcio estas nur konsultiĝa, opcia aŭ deviga en leĝdona sektoro, tiu asembleo ebligas reprezentadon je nacia nivelo de profesiaj organizaĵoj kaj komunikadon inter la diversaj ekonomiaktoroj. Ĝia sidejo estas en palaco Jeno en la 16-a arondismento de Parizo.

Tiu socia-profesia reprezentado, kiu estas je nacia nivelo, ekzistas ankaŭ je regiona nivelo per simila konsultiĝa asembleo, la « Regiona Ekonomia kaj Sociala Konsilio » ( Conseil économique et social régional aŭ CESR). Ekzistas ankaŭ Eŭropa Ekonomia kaj Sociala Komitato ( Comité économique et social européen aŭ CESE) je eŭropunia nivelo.

## Historio 
Nacia Ekonomia Konsilio ( Conseil national économique) estis kreita en 1924 de registarestro ( Président du Conseil) Édouard Herriot. Ĝi konsistis el 47 membroj kaj sidis en alo de Palais-Royal. Ĝia ekzisto, origine per dekreto, estis definitivigita per leĝo en 1936. Tiu institucio estis poste forigita de Reĝimo de Vichy.

En 1946, Ekonomia Konsilio estis starigita per Konstitucio de la Kvara Respubliko. Ĝiaj 146 membroj estis komisiitaj ekzameni projektojn kaj proponojn de leĝo. Charles de Gaulle, siaflanke, deziris, en sia parolado de Bayeux en 1946, kaj poste en referendumo pri senatreformo kaj malcentralizo en 1969, fandiĝon de Senato kun Konsilio. Tiu propono ne sukcesis.

En 1958, Konstitucio de la Kvina Respubliko konservis la konsilion renomante ĝin « Ekonomia kaj Sociala Konsilio » ( Conseil économique et social). Tiu ĉi eksidis en palaco Jeno. Fine konstitucia leĝo de la 23-a de julio 2008 aldonis kompetentecon pri medio, kaj ebligas peton per peticio.

## Konsisto 
La nombro de membroj estas fiksita je 233 ; de konstitucia leĝo de la 23-a de julio 2008, tiu nombro estas la maksimuma nombro fiksita en la konstitucio.

La membroj de Ekonomia, Sociala kaj Media Konsilio estas elektitaj por kvin jaroj sed ne pli ol dufoje sinsekve tiel :

### Estraro kaj prezidanto 
[eta|[Jean-Paul Delevoye estas prezidanto de Ekonomia, Sociala kaj Media Konsilio de la 17-a de novembro 2010.]]
La asembleo de Ekonomia, Sociala kaj Media Konsilio elektas ĝian estraron. Tiu ĉi konsistas el prezidanto kaj dek ok membroj.

Jen la sinsekvaj prezidantoj :
* Léon Jouhaux, de 1925 ĝis 1954,
* Émile Roche, de 1954 ĝis 1974,
* Gabriel Ventejol, de 1974 ĝis 1987,
* Jean Mattéoli, de 1987 ĝis 1999,
* Jacques Dermagne, de 1999 ĝis 2010,
* Jean-Paul Delevoye, de la 17-a de novembro 2010.

## Rolo 
[eta|Duoncirkla sidejo de Ekonomia, Sociala kaj Media Konsilio en [palais d'Iéna.]]

### Opinio pri leĝprojektoj 
La Ekonomia, Sociala kaj Media Konsilio, petita de la registaro, diras sian opinion pri projektoj de leĝo, edikto aŭ dekreto kaj pri leĝproponoj, kiam petita. Ĝia opinio estas deviga por la projektoj de planleĝo kaj de programleĝo kun ekonomia, sociala aŭ media aspekto.

### Memsubmeto 
La Konsilio povas, laŭ propra inciciato, atentigi registaron kaj Parlamenton pri reformoj, kiuj ŝajnas necesaj al ĝi.

## Buĝeto 
En la projekto pri financa leĝo de 2012, la kreditoj por la Konsilio altas je .

La Konsilio laborigas 145 plentempajn ŝtatoficistojn. Al kiuj aldoniĝas 17 fakuloj laŭ privata kontrakto.

En aŭgusto 2013, senatano Jean-Louis Masson deponis en Senato konstitucian leĝproponon proponanta nuligon de la konsilio ( CESE). Li klarigis ke tiu " institucia organizaĵo neniam pruvis sian efikecon", kaj ke dorigo de la konsilio , " havus du tujajn avantaĝojn : - malfermi debaton pri renovigita pripensado pri organizado kaj funkciado de partoprena demonkratio ; - efektivigi ne neglekteblan buĝetan ŝparon, la ĉiujara buĝetatribuo al la konsilio atinganta proksimume 37,5 milionojn da eŭroj.,

## Notoj kaj referencoj 
### Aliaj referencoj 
## Vidu ankaŭ 
* Ekonomia, Sociala kaj Kultura Konsilio de Franca Polinezio

*
Kategorio:16-a arondismento de Parizo